Document ID: /roh_data/filtered/fineweb-2-filterrobots_roh.jsonl.gz/16135

Suenter in apero en la halla da la chasa-cumin ha la festa principala lieu en ina tenda sin il Kornplatz amez la citad veglia da Cuira.
In tal di è unic ed jau giaud quel immens.
I saja in di istoric, ha accentuà il president da la citad da Cuira, Urs Marti. Tina Gartmann-Albin saja l'emprima che dastgia purtar dus titels: Ella è stada la pli auta da Cuira ed uss era anc la pli auta dal Grischun.
Sper ils pleds uffizials èsi usit ch'il chor dal Cussegl grond chanta per la presidenta e che represchentants da las partidas fa ina sort salamuira – pia in sguard umoristic sin eveniments en ed enturn las debattas dal Cussegl grond.
Cun attenziun ha er il vicepresident dal Cussegl grond, Alessandro Della Vedova (PCD, Puschlav) persequità las festivitads.
Il puschlavin conceda ch'el haja tranteren ponderà vida sia atgna festa sco president dal Cussegl grond en in onn. Sco prim dentant, veglia el nizzegiar ses temp sco vice per far in'emprendissadi co manar il parlament.
RR actualitad 12:00